เมื่อเดือนกรกฎาคมประจำเดือนมาวันที่7-9 กรกฎา และมาในเดือนสิงหา วันที่18ถึงประมาณ22สิงหา แล้วมาเดือนกันยาเมนส์ไม่มาเลย จนถึงวันนี้5ตุลาคมเมนส์ก็ยังไม่มา ได้ตรวจการตั้งครรภ์ไปวันที่4ตุลาคม ไม่พบการตั้งครรภ์มีเพศสัมพันธ์ประมาณเดือนสิงหาคม มีประมาณ3ครั้งใส่ถุงทุกครั้งและถุงไม่รั่วทั้ง3ครั้ง แต่อยากรู้ว่า จะมีโอกาสท้องหรือไม่ แล้วระยะห่างเวลาประจำเดือนกี่วัน ควรมาวันไหนคะ
สวัสดีค่ะ หากได้มีเพศสัมพันธ์ในเดือน ส.ค. และในเดือน ก.ย. ประจำเดือนยังไม่มา และได้ตรวจหาการตั้งครรภ์ในวันที่ 4 ต.ค. แล้วไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุด ทั้งนี้ อาจตอบไม่ได้ว่าจะมาเมื่อไหร่ค่ะ แต่หากขาดหายนานเกิน 3 เดือน แนะนำควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ ภาวะไทรอยด์ฮอร์โมนผิดปกติ มีพังผืดในมดลูก เป็นต้น